สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 7 เม.ย.60
10 เม.ย. 2560

ดัชนีดาวโจนส์ตลาดหุ้นนิวยอร์กปิดลบ เมื่อวันศุกร์ (7 เม.ย.) ท่ามกลางบรรยากาศการซื้อขายที่ค่อนข้างผันผวน อย่างไรก็ดี ตลาดหุ้นวอลล์สตรีทปรับตัวลงแค่เล็กน้อย เนื่องจากนักลงทุนซึมซับข้อมูลตัวเลขจ้างงานนอกภาคเกษตรสหรัฐที่เพิ่มน้อยเกินคาด
ดัชนีเฉลี่ยอุตสาหกรรมดาวโจนส์ปิดที่ 20,656.10 จุด ลดลง 6.85 จุด หรือ -0.03% ดัชนี S&amp;P500 ปิดที่ 2,355.54 จุด ลดลง 1.95 จุด หรือ -0.08% ดัชนี NASDAQ ปิดที่ 5,877.81 จุด ลดลง 1.14 จุด หรือ -0.02%
 
ตลาดหุ้นยุโรปปิดบวก เมื่อวันศุกร์ (7 เม.ย.) เนื่องจากนักลงทุนซึมซับรายงานตัวเลขจ้างงานสหรัฐและข่าวสหรัฐยิงขีปนาวุธถล่มซีเรีย ในขณะที่ภาวะการซื้อขายค่อนข้างผันผวน
ดัชนี Stoxx Europe 600 เพิ่มขึ้น 0.1% ปิดที่ 381.26 จุด
ดัชนี CAC-40 ตลาดหุ้นฝรั่งเศสปิดที่ 5,135.28 จุด เพิ่มขึ้น 13.84 จุด หรือ +0.27% ดัชนี DAX ตลาดหุ้นเยอรมันปิดที่ 12,225.06 จุด ลดลง 5.83 จุด หรือ -0.05% ดัชนี FTSE 100 ตลาดหุ้นลอนดอนปิดที่ 7,349.37 จุด เพิ่มขึ้น 46.17 จุด หรือ +0.63%
 
ตลาดหุ้นลอนดอนปิดบวก เมื่อวันศุกร์ (7 เม.ย.) โดยได้รับแรงหนุนจากหุ้นกลุ่มพลังงานและหุ้นยุทโธปกรณ์ หลังจากสหรัฐยิงขีปนาวุธถล่มซีเรียวานนี้
ดัชนี FTSE 100 ปิดที่ 7,349.37 จุด เพิ่มขึ้น 46.17 จุด หรือ +0.63%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (7 เม.ย.) เนื่องจากนักลงทุนเข้าซื้อสัญญาน้ำมันเพื่อเก็งกำไร หลังจากสหรัฐยิงโทมาฮอว์คถล่มฐานทัพอากาศของซีเรียวานนี้
สัญญาน้ำมันดิบ WTI ส่งมอบเดือนพ.ค.เพิ่มขึ้น 54 เซนต์ หรือ 1.04% ปิดที่ 52.24 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย.เพิ่มขึ้น 35 เซนต์ หรือ 0.64% ปิดที่ 55.24 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อวันศุกร์ (7 เม.ย.) โดยตลาดได้รับปัจจัยหนุนจากตัวเลขจ้างงานนอกภาคเกษตรสหรัฐที่เพิ่มขึ้นน้อยเกินคาด และเหตุการณ์สหรัฐยิงขีปนาวุธถล่มซีเรีย
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 4 ดอลลาร์ หรือ 0.32% ปิดที่ 1,257.3 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง  9.5 เซนต์ หรือ 0.5% ปิดที่ 18.151 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 3.7 ดอลลาร์ หรือ 0.39% ปิดที่ 962.60 ดอลลาร์/ออนซ์
สัญญาพัลลาเดียมส่งมอบเดือนมิ.ย. ขยับลง 40 เซนต์ หรือไม่ถึง 0.1% ปิดที่ 803.70 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อวันศุกร์ (7 เม.ย.) หลังจากสหรัฐรายงานตัวเลขจ้างงานนอกภาคเกษตรสหรัฐเดือนมี.ค.
ยูโรอ่อนค่าลงเทียบดอลลาร์สหรัฐ สู่ระดับ 1.0586 ดอลลาร์สหรัฐ จากระดับ 1.0644 ดอลลาร์สหรัฐ ปอนด์อ่อนค่าลงสู่ระดับ 1.2371 ดอลลาร์สหรัฐ จากระดับ 1.2469 ดอลลาร์สหรัฐ และดอลลาร์ออสเตรเลียอ่อนค่าลงสู่ระดับ 0.7500 ดอลลาร์สหรัฐ จากระดับ 0.7544 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบเยนที่ 111.29 เยน จากระดับ 110.86 เยน แข็งค่าเมื่อเทียบฟรังก์สวิสที่ระดับ 1.0096 ฟรังก์ จากระดับ 1.0053 ฟรังก์ และแข็งค่าเมื่อเทียบดอลลาร์แคนาดาที่ระดับ 1.3416 ดอลลาร์แคนาดา จากระดับ 1.3411 ดอลลาร์แคนาดา